Foto: Hina

STIPE Petrina na svom profilu na Facebooku objavio je kako je dobio informaciju kako je moguće da se konstituirajuća sjednica Hrvatskog sabora, zakazana za ponedjeljak, odgodi.



"Najnovija vijest iz službi Hrvatskog sabora. Prije sat vremena nazvala me osoba iz tajništva Hrvatskog sabora da me obavijesti o sljedećem: nije sigurno da će se konstituirajuća sjednica Hrvatskog sabora održati onako kako je izjavila predsjednica, dakle 28. prosinca sa početkom u 12 sati", napisao je Petrina i dodao kako mu je rečeno da će mu novi termin, ili odustajanje ako do njega dođe, biti javljeno tijekom dana.



"Dva scenarija su moguća za ovakvu vijest:



1. Dio MOST-a odbio je podržati mandatara, nema se dovoljno ruku za konstituiranje.

2. Moguće da se provjerava je li gospodin Tim Orešković državljanin Republike Hrvatske, a ako se utvrdi da nije on ne može biti hrvatski premijer.



Bez obzira na razlog navijam za nove izbore pa kome "Obojci kome opanci"



O eventualnim novostima ću vas obavještavati", napisao je Stipe Petrina.

Najnovija vijest iz službi Hrvatskog Sabora . prije sat vremena nazvala osoba iz tajništva hrvatskog Sabora da me... Posted by Stipe Petrina on Thursday, 24 December 2015



U novoj objavi na Facebooku Petrina je priopćio da ga je kontaktirala jedna buduća zastupnica.

"Zvala me gospođa iz HRID-i kaže da je nju u podne zvalo iz Sabora da je obavijesti da će konstituirajuća sjednica Sabora biti u ponedjeljak 28. prosinca u 12 sati kako je Predsjednica RH i najavila !



Dakle uistinu više ne znam što da o svemu mislim?



Mene još nitko nije kontaktirao da me obavijesti o terminu sjednice poslije jutrošnje obavIjesti da se još ne zna hoće li se održati



Nadam se da hoće u toku dana", napisao je Stipe Petrina.

Na kraju je Petrina dobio mailom potvrdu da se sjednica ipak održava u ponedjeljak, kako je zakazano.

"Evo, poslalo e-mail iz Sabora, konstituirajuća sjednica će ipak biti onako kako je i objavljeno od strane predsjednice RH. Ispričavam se svima kojima sam dao nadu za NOVE IZBORE", napisao je Petrina.

Tekst se nastavlja ispod oglasa

Sabor: Sjednica se održava u ponedjeljak u 12 sati

Podsjetimo, nakon što je jučer objavljeno kako se HDZ-ova koalicija i MOST slažu oko toga da Tihomir Orešković postane novi mandatar Vlade, niz političara i komentatora kritizirao je taj potez.

Dok su jedni isticali kako je Orešković izabran bez da su oni koji su za njega potpisali uopće znali o kome se radi, odnosno da su imali premalo vremena da upoznaju kandidata, drugi su upozoravali na to kako Orešković u svojim službenim biografijama navodi samo kanadsko državljanstvo. Prema hrvatskim zakonima, premijer mora imati hrvatsko državljanstvo.

Vezano za eventualnu odgodu sjednice, iz Sabora su nam još ranije rekli kako nikakvih informacija o odgodi nemaju i da se sjednica održava u ponedjeljak u 12 sati.